*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*65. számú előterjesztés*

Bátaszék Város Önkormányzat Képviselő-testületének 2025. március 26-án

16 órakor megtartandó ülésére

a Keresztély Gyula Városi Könyvtár alapító okiratának módosítása

|  |
| --- |
| **Előterjesztő:** Dr. Bozsolik Róbert polgármester**Készítette:** Sziebert- Csele Viktória igazgatási ügyintéző **Törvényességi ellenőrzést végezte:** Takaróné dr. Mihó Beatrix kirendeltségvezető**Tárgyalta:** KOIS Bizottság: 2025.03.24.PG Bizottság: 2025.03.25. |

***Tisztelt Képviselő-testület!***

Bátaszék Város Önkormányzatának Képviselő-testülete 299/2020. (XI.27.) számú önk.-i határozatával döntött a Keresztély Gyula Városi Könyvtár Alapító Okiratának módosításáról, mely alapító okirat módosítás 2020. december 2. napján került bejegyzésre.

A Magyar Államkincstár 2025. február 13. napján kelt, 17-TNY-606-2/2025-419088 iktatószámú levelével értesítést küldött Bátaszék Város Önkormányzata részére, hogy a fenntartása alatt álló Keresztély Gyula Városi Könyvtár törzskönyvi jogi személynek a közhiteles törzskönyvi nyilvántartásban - *A kormányzati funkciók és államháztartási szakágazatok osztályozási rendjéről szóló 15/2019. (XII.7.) PM rendelet 3. számú mellékletének megfelelően* - 2025. január 1. napjával változást vezetett át, mely érinti az intézmény alapító okiratát, amelyet legkésőbb 2025. április 1. napjáig átvezetni szükséges. Az új alapító okirat, illetve annak módosítása az előterjesztés mellékletét képezi.

**A módosítással érintett szakágazati besorolás:**

Törölt szakágazati besorolás (törlés hatálya: 2024.12.31)

910100 Könyvtári, levéltári tevékenység

**Új szakágazati besorolás (bejegyzés hatálya: 2025.01.01)**

**911100 Könyvtári tevékenység**

Fentiekre figyelemmel javasolom az intézmény Alapító Okiratának módosításáról szóló határozati javaslat elfogadását.

**H a t á r o z a t i j a v a s l a t :**

**a Keresztély Gyula Városi Könyvtár Alapító Okiratának módosítására**

Bátaszék Város Önkormányzatának Képviselő-testülete *az államháztartásról szóló 2011. évi CXCV. 9. § a) pontjában kapott hatáskörében eljárva,* a ***Keresztély Gyula Városi Könyvtár*** Alapító Okiratának módosító okiratát, valamint az Alapító Okirat egységes szerkezetbe foglalt szövegét a határozat melléklete szerinti tartalommal jóváhagyja.

*Határidő:* 2025. március 31.

*Felelős:* dr. Firle-Paksi Anna aljegyző

 (a határozat megküldéséért)

*Határozatról értesül:* MÁK államháztartási Iroda

 Keresztély Gyula Városi Könyvtár

 irattár